Gajova (Vērēmu pagasts)
Šis raksts ir par apdzīvotu vietu Vērēmu pagastā. Par citām jēdziena Gajova nozīmēm skatīt nozīmju atdalīšanas lapu. Gajova (agrāk Gajeva) ir mazciems (skrajciems) Rēzeknes novada Vērēmu pagastā. Izvietojies pagasta dienvidu pierobežā 7,5 km no pagasta centra Sondoriem, 9 km no novada centra Rēzeknes un 245 km no Rīgas. Apdzīvota vieta atrodas pie autoceļa A12 (E262), Taudejānu upītes krastā, dienvidos robežojas ar Griškānu pagasta Gajovu. 1897. gadā katoļu ciemā bija 5 sētas ar 55 cilvēkiem.